text: Sådan undgår du kortkaos på ferien
  06 juli 2012 kl. 07.12
  Her er en række gode tips om, hvordan du skal bruge dine kreditkort i ferien.
  Det er en god idé at have flere kort med.
  - Der er forskel på, hvilke kort de enkelte forretninger modtager, og derfor er det altid en god idé at have flere forskellige kort med sig ? eksempelvis Visa/Dankort og MasterCard. Det giver en ekstra sikkerhed for, at du bevarer din betalingsevne, også hvis du skulle være uheldig at miste et af dine kort, siger kreditkort-ansvarlig Brian Kirkelund Hansen fra Spar Nord.
  Betal med den lokale valuta.
  - Det kan være fristende at afregne i danske kroner, men er det sjældent en god idé. Du risikerer nemlig, at forretningen giver dig en relativt dårlig vekselkurs, siger Brian Kirkelund Hansen.
  Pas på beløbsgrænse. Beløbsgrænsen betyder, at der midlertidigt ikke kan hæves mere på kortet.
  - For Visa/Dankort hedder beløbsgrænsen 2.000 kroner på en dag, siger Brian Kirkelund Hansen.
  Og et sidste godt råd: Pas godt på kortene og pinkoderne.
  